पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर ने पाॅजिटिव मरीजाें का ही नहीं, मौताें का ग्राफ भी बढ़ा दिया है। अप्रैल-मई के 30 दिनों में कोरोना संक्रमण के कारण अस्पताल में 118 मरीज जिंदगी की जंग हार गए। जिले में अब तक कोरोना मरीजों का ग्राफ 12283 तक पहुंच गया है। पहली लहर में काेराेना ने केवल बुजुर्गों को अपना शिकार बनाया था, लेकिन दूसरी लहर में बच्चे व युवा भी इसके शिकार हाे रहे हैं।जिले में अप्रैल में ताे कोरोना संक्रमण इतना तेजी से बढ़ा कि महज 34 दिनों में 6811 संक्रमित मरीज सामने आए। दूसरी लहर में 4 अप्रैल को जिला एसआरजी अस्पताल में कोरोना से पहली मौत हुई।
21 अप्रैल के बाद तो प्रतिदिन 7 से 8 जनों की मौतें हो रही है। तब से अभी तक मौतों का सिलसिला लगातार जारी है। यह कब थमेगा, इसको लेकर विशेषज्ञ डॉक्टर भी कुछ भी कहने की स्थिति में नहीं है।एक माह में 118 माैतें, इनमें 54 मृतक जिले केएसआरजी अस्पताल में 4 अप्रैल से लेकर 4 मई तक 118 लोगों की कोरोना से मौत हुई है। इन मौतों में मध्यप्रदेश, कोटा जिला व झालावाड़ जिले के लोग भी शामिल है। इनमें 54 मौतें झालावाड़ जिले के मरीजाें की हुई है। यानी, मरने वालों में 50% जिलेवासी हैं।
स्ट्रेन बदलने को लेकर नहीं मिली आईसीएमआर की रिपोर्ट
दूसरी लहर में कोरोना तेजी से फैला है। इसका स्ट्रेन बदला या नहीं, यह जानने मेडिकल कॉलेज के माइक्रोबायोलॉजी विभाग ने वैक्सीन लगने के बाद पॉजिटिव आने वालों के सैंपल आईसीएमआर भेजे थे, लेकिन अभी तक कोई रिपोर्ट नहीं मिली। विभाग एचओडी डॉ. योगेंद्र तिवारी ने बताया कि स्ट्रेन को लेकर रिपोर्ट नहीं मिली है। अभी आईसीएमआर ने पूरा फोकस सैंपल टेस्टिंग पर किया है।
जिला एसआरजी अस्पताल की मोर्चरी भी छाेटी पड़ रही शव रखने के लिए
जिला एसआरजी अस्पताल स्थित मोर्चरी में शव रखने की जगह भी कम पड़ रही है। कोरोना से प्रतिदिन मौतें हो रही है। इसके अलावा दूसरी मौतें भी हो रही हैं। इस कारण मोर्चरी में शव रखने की जगह नहीं बची है। ऐसे में कोरोना से मौत होने पर शवों को तुरंत पैक कराकर रात में ही संबंधित व्यक्ति के घर पहुंचाया जा रहा है या सीधे एंबुलेंस से मुक्तिधाम पहुंचा रहे हैं।
इलाज के लिए गेट बंद मत करिए, खाेलिए...
सां साें पर सितम के बीच जिला अस्पताल की व्यवस्थाएं भी बेरहम हाे रही हैं। झालावाड़ के जिला अस्पताल में काेराेना एक महीने में 118 मरीजाें की जान ले चुका है। विशेषज्ञ देश-प्रदेश में काेराेना की दूसरी लहर के भयावह हाेने की लंबे समय से चेतावनी देते रहे, इसके बावजूद प्रशासन व चिकित्सा विभाग पहले से तैयारियां नहीं कर पाया। नतीजा यह रहा कि जिला अस्पताल में ऑक्सीजन व बेड की कमी हाेने लगी और सारे वार्ड भर गए ताे प्रशासन ने साेमवार काे जिला अस्पताल का गेट ही मरीजाें के लिए बंद कर दिया और पुलिस का पहरा बैठा दिया। बाद में सामान्य मरीजाें के उपचार के लिए आनन-फानन में जनाना अस्पताल में व्यवस्था की गई।
मई के चार दिन में ही 2000 से ज्यादा नए मरीज मिलने और 24 मरीजाें के दम ताेड़ने के बाद प्रशासन जागा और मंगलवार काे काेराेना मरीजाें के उपचार के लिए शहर के दाे निजी अस्पतालाें काे अधिकृत किया। यदि प्रशासन पहले ही सचेत हाे जाता तथा निजी अस्पतालाें व सैटेलाइट अस्पतालाें में मरीजाें काे भर्ती करने की व्यवस्था कर ली जाती ताे जिला अस्पताल की तालेबंदी करने की नाैबत ही नहीं आती, न ही काेराेना के साथ सामान्य मरीजाें काे इलाज के लिए परेशान हाेना पड़ता। संभवतया यह प्रदेश का पहला मामला होगा, जहां मरीजों के लिए अस्पताल का गेट ही बंद कर दिया गया। जिम्मेदार अधिकारी काेविड अस्पताल में एक बार झांक कर देख लेते कि वहां मरीजाें का इलाज कैसे हाे रहा है ताे उन्हें भी कुछ अहसास हाेता...एक सिलेंडर से तीन-तीन मरीजाें काे ऑक्सीजन दी जा रही है, किसी काे फर्श पर लेटाकर, ताे किसी काे स्ट्रेचर पर ही ऑक्सीजन दी जा रही है।
क्या जिम्मेदार अधिकारी या स्थानीय जनप्रतिनिधि अपने किसी परिजन का ऐसी स्थिति में यहां इलाज करा सकते हैं? भास्कर ने बीते दिनाें काेविड अस्पताल की सच्चाई उजागर की तब जिम्मेदार सचेत हुए, लेकिन अब भी मेडिकल काॅलेज ऑक्सीजन, बेड व रेमेडेसिविर इंजेक्शन के लिए जूझ रहा है। इसके लिए अब यहां के जनप्रतिनिधियाें काे भी आगे आना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn